Document ID: 31995R2491

KOMISSION ASETUS (EY) N:o 2491/95,
annettu 25 päivänä lokakuuta 1995,
vuoden 1995 toisella puoliskolla toteutettavista tiettyjen elävien nautaeläinten tuontia koskevista ylimääräisistä hallintotoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetun neuvoston asetuksen (EY) N:o 2179/95 (1) ja erityisesti sen 8 artiklan,
sekä katsoo, että
asetuksessa (EY) N:o 2179/95 säädetään tiettyjen Unkarin tasavallan, Puolan tasavallan, Slovakian tasavallan, T Osekin tasavallan, Romanian ja Bulgarian tasavallan kanssa tehdyissä Eurooppa-sopimuksissa määrättyjen eläviä nautaeläimiä koskevien myönnytysten mukauttamisesta naudanliha-alalla; myönnytyksistä on määrätty, että ne pannaan täytäntöön vasta, kun kyseiset maat toteuttavat vaikutukseltaan vastaavat toimenpiteeet; edellä tarkoitetut maat ovat toteuttaneet tai toteuttavat mahdollisimman pian tällaiset toimenpiteet,
vuoden 1995 toisella puoliskolla tiettyjen elävien nautaeläinten tuontia koskevista hallintotoimenpiteistä 30 päivänä kesäkuuta 1995 annetussa komission asetuksessa (EY) N:o 1566/95 (2) säädetään tietyistä toimenpiteistä, joita sovelletaan 72 150 enintään 80 kilogramman painoisen eläimen tuonnissa; asetusta (EY) N:o 2179/95 soveltamalla tätä määrää korotettiin 16 850 eläimellä vuoden 1995 toiseksi puoliskoksi; tämän vuoksi olisi vahvistettava näitä eläimiä koskevat hallintotoimenpiteet noudattaen kuitenkin tiiviisti asetuksessa (EY) N:o 1566/95 säädettyä tuontimenettelyä,
on tarpeen säätää, että kyseistä järjestelyä hallinnoidaan tuontitodistusten avulla; tätä varten on syytä säätää erityisesti hakemusten esittämistä koskevista yksityiskohtaisista säännöistä sekä hakemuksissa ja todistuksissa mainittavista tiedoista, poiketen tarvittaessa siitä, mitä maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevista yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 2137/95 (4), sekä naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (5), sellaisena kuin se on muutettuna asetuksella (ETY) N:o 2351/95 (6), tietyissä säännöksissä säädetään; lisäksi on syytä säätää, että todistukset annetaan harkinta-ajan kuluttua ja soveltaen niihin tarvittaessa yhtenäistä alennusprosenttia, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1566/95 mukaisen tuonnin ulkopuolella tapahtuvan, CN-koodeihin 0102 90 05, 0102 90 21, 0102 90 29, 0102 90 41 ja 0102 90 49 kuuluvien ja liitteessä I mainituista kolmansista maista peräisin olevien elävien nautaeläinten tuonnin edellytyksenä on tässä asetuksessa säädettyjen hallintotoimenpiteiden toteuttaminen.
2 artikla
1. Tässä asetuksessa tarkoitettuja tuontitodistuksia voidaan antaa ainoastaan 16 850:lle CN-koodiin 0102 90 05 kuuluvalle eläimelle.
2. Arvotullia ja yhteisessä tullitariffissa vahvistettuja tuontitullin erityisiä määriä alennetaan 80 prosentilla näiden eläinten osalta.
3. Edellä 1 kohdassa säädetty määrä jakautuu kahteen osaan seuraavasti:
a) ensimmäinen, 70 prosentin suuruinen eli 11 795 päätä käsittävä osa jaetaan seuraavien kesken:
- yhteisön, sellaisena kuin se oli 31 joulukuuta 1994, tuojat, joiden on mahdollista todistaa tuoneensa täydellä tuontimaksulla CN-koodiin 0102 90 10 (7) tai CN-koodiin 0102 90 05 kuuluvia eläimiä vuosien 1992, 1993 tai 1994 aikana ja jotka on merkitty jonkin jäsenvaltion alv-rekisteriin, ja
- uusien jäsenvaltioiden tuojat, joiden on mahdollista todistaa tuoneensa siihen jäsenvaltioon, johon he ovat sijoittautuneet, vuosien 1992, 1993 tai 1994 aikana täydellä tuontimaksulla edellä mainittuihin CN-koodeihin kuuluvia eläimiä maista, joita oli 31 päivänä joulukuuta 1994 pidettävä heidän kannaltaan kolmansia maina; näiden tuojien on oltava merkitty jonkin jäsenvaltion alv-rekisteriin,
b) toinen, 30 prosentin suuruinen eli 5 055 päätä käsittävä osa jaetaan niiden toimijoiden kesken, joiden on mahdollista todistaa tuoneensa ja/tai vieneensä vuoden 1994 aikana vähintään 100 CN-koodiin 0102 90 kuuluvaa muuta kuin a alakohdassa tarkoitettua elävää nautaeläintä maista ja/tai maihin, joita oli 31 päivänä joulukuuta 1994 pidettävä heidän kannaltaan kolmansina maina; näiden tuojien on oltava merkitty jonkin jäsenvaltion alv-rekisteriin.
4. Edellä 11 795 päätä käsittävän määrän jako vaatimukset täyttävien tuojien kesken toteutetaan suhteessa näiden vuosien 1992, 1993 ja 1994 aikana täydellä tuontimaksulla tuomiin 1 artiklassa tarkoitettujen eläinten määriin siltä osin kuin tuonnista on 6 kohdan mukaiset todisteet.
5. Edellä 5 055 päätä käsittävän määrän jako toteutetaan suhteessa vaatimukset täyttävien toimijoiden hakemiin määriin.
6. Todisteet tuonnista ja viennistä esitetään yksinomaan vapaasen liikkeeseen luovuttamista koskevan tulliasiakirjan tai vientiasiakirjan avulla, jossa on oltava tulliviranomaisten tekemä asianmukainen hyväksymismerkintä.
Jäsenvaltiot voivat kuitenkin hyväksyä asianmukaisella tavalla oikeaksi todistettuja jäljennöksiä edellä tarkoitetuista asiakirjoista, jos hakija voi todistaa toimivaltaista viranomaista tyydyttävällä tavalla, ettei hänen ole ollut mahdollista saada alkuperäisiä asiakirjoja.
3 artikla
1. Edellä 2 artiklan 3 kohdan a alakohdan perusteella toteutettavassa jaossa ei oteta huomioon toimijoita, jotka eivät enää harjoittaneet mitään toimintaa naudanliha-alalla 1 päivänä tammikuuta 1995.
2. Sellaisten yritysten, joilla kuitenkin on 2 artiklan 4 kohdan mukaisia oikeuksia, sulautumisen tuloksena syntyneellä yhtiöllä on samat oikeudet kuin yrityksillä, joista se on muodostunut.
4 artikla
1. Tuontioikeushakemus on mahdollista tehdä ainoastaan siinä jäsenvaltiossa, jossa hakija on rekisteröity 2 artiklan 3 kohdan mukaisesti.
2. Edellä olevan 2 artiklan 3 kohdan a alakohdan soveltamiseksi toimijoiden on tehtävä tuontioikeushakemuksensa, jonka liitteenä on 2 artiklan 6 kohdassa tarkoitettu todiste, toimivaltaisille viranomaisille viimeistään 31 päivänä lokakuuta 1995.
Tarkastettuaan esitetyt asiakirjat jäsenvaltioiden on toimitettava komissiolle viimeistään 10 päivänä marraskuuta 1995 hyväksymisedellytykset täyttävien toimijoiden luettelo, jossa on erityisesti näiden nimet ja osoitteet sekä kunkin viitevuoden aikana täydellä tuontimaksulla tuotujen eläinten määrät.
3. Edellä olevan 2 artiklan 3 kohdan b alakohdan soveltamiseksi toimijoiden on jätettävä tuontioikeushakemuksensa, jonka liitteenä on 2 artiklan 6 kohdassa tarkoitettu todiste, 31 päivään lokakuuta 1995 mennessä.
Kukin asianomainen henkilö voi jättää ainoastaan yhden hakemuksen. Jos sama henkilö tekee useamman kuin yhden hakemuksen, kaikki hänen hakemuksensa on hylättävä. Hakemus voi koskea enintään käytettävissä oleva määrää.
Tarkastettuaan esitetyt asiakirjat jäsenvaltioiden on toimitettava komissiolle luettelo hakijoista ja haetuista määristä viimeistään 10 päivänä marraskuuta 1995.
4. Kaikki tiedonannot, "nollailmoitukset" mukaan lukien, on toimitettava teleksisanomana tai telekopiona, ja jos hakemuksia on jätetty, liitteissä II ja III esitettyjä lomakkeita käyttäen.
5 artikla
1. Komissio päättää, miltä osin hakemukset on mahdollista hyväksyä.
2. Jos 4 artiklan 3 kohdassa tarkoitetuissa hakemuksissa esitetyt määrät ovat suuremmat kuin käytettävissä olevat määrät, komissio vahvistaa haetuille määrille yhtenäisen vähennysprosentin.
Jos edellisessä kohdassa tarkoitetun vähennyksen tulokseksi saadaan määrä, joka on pienempi kuin 100 päätä hakemusta kohden, myöntäminen suoritetaan arpomalla 100 päätä kyseisiä jäsenvaltioita kohden käsittävissä erissä. Jos jäljelle jää määrä, joka on pienempi kuin 100 päätä, kyseiselle määrälle annetaan ainoastaan yksi todistus.
6 artikla
1. Edellä 5 artiklan mukaisesti myönnettyjen määrien tuonnin edellytyksenä on tuontitodistuksen esittäminen.
2. Todistushakemus on mahdollista jättää ainoastaan siinä jäsenvaltiossa, jossa tuontihakemus on jätetty.
3. Todistukset annetaan toimijoiden hakemuksesta 5 artiklan 1 kohdassa tarkoitetun päätöksen voimaantulosta alkaen.
Eläinten lukumäärä, jota varten todistus annetaan, ilmaistaan yksikköinä. Pyöristäminen suoritetaan tapauksen mukaan ylöspäin tai alaspäin.
4. Todistushakemukseen ja todistukseen on tehtävä seuraavat merkinnät:
a) niiden 8 kohtaan tehdään merkintä liitteessä I tarkoitetuista maista; todistus velvoittaa tuomaan yhdestä tai useammasta merkitystä maasta,
b) niiden 16 kohtaan alanimike CN 0102 90 05,
c) niiden 20 kohtaan seuraava merkintä:
Reglamento (CE) n° 2491/95
Forordning (EF) nr. 2491/95
Verordnung (EG) Nr. 2491/95
Êáíïíéóìüò (ÅÊ) áñéè. 2491/95
Regulation (EC) No 2491/95
Règlement (CE) n° 2491/95
Regolamento (CE) n. 2491/95
Verordening (EG) nr. 2491/95
Regulamento (CE) nº 2491/95
Asetus (EY) N:o 2491/95
Förordning (EG) nr 2491/95.
5. Tuontitodistusten voimassaoloaika päättyy 31 päivänä joulukuuta 1995.
6. Annetut todistukset ovat voimassa kaikkialla yhteisössä.
7. Asetuksen (ETY) N:o 3719/88 8 artiklan 4 kohtaa ei sovelleta.
7 artikla
Viimeistään kolmen viikon kuluttua tässä asetuksessa tarkoitettujen eläinten tuonnista tuojan on ilmoitettava tuontitodistuksen antaneelle toimivaltaiselle viranomaiselle tuotujen eläinten lukumäärä ja alkuperä. Kyseisen viranomaisen on toimitettava nämä tiedot komissiolle kunkin kuukauden alussa.
8 artikla
Asetusten (ETY) N:o 3719/88 ja (EY) N:o 1445/95 säännöksiä sovelletaan, jollei tämän asetuksen säännöksistä muuta johdu.
9 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 31 päivään joulukuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1995.

Labels: 3
15
5
6